Et Sigteapparat. 
Af Will. Schlick. 
For bedre at kunne undersoge det fra Excursionerne 
hjembragte Sigtegods, anvender jeg et Sigteapparat, be- 
staaende af fire ligestore, lave, rectangulere Kasser. 
Kasserne ere aabne foroven, men deres Bund dannes 
af Metaltvist af forskjellig Finhed; idet det groveste 
Nummer Tvist er noget finere end den Sigte, jeg an- 
vender i det Frie, og det fineste Nummer saa tet, at 
kun de allermindste Insekter kunne gaa igjennem. Kas- 
serne stilles ovenpaa hverandre og samles til et Hele 
ved Hjælp af en Fals, som findes paa hver af dem, og 
som noiagtigt slutter om den folgende Kasse. Foroven 
dækkes Apparatet med et Laag af den allerfineste Tvist, 
som intet Dyr kan slippe bort igjennem. 
Den øverste Kasse, som helst maa være noget 
højere end de andre, fyldes nu med nogle Haandfulde 
fra Sigteposen, Laaget sættes paa, og hele Apparatet 
rystes over et hvidt Fad. Ved at anvende denne Frem- 
gangsmaade faaer man Insekterne sorterede efter Stør- 
relsen; de mindste paa Fadet, de større i de forskjellige 
Kasser eller Afdelinger af Apparatet, samlede efter 
deres respective Størrelse. Efterat have tømt Fadet for 
Insekter og aftørret det, løsnes den nederste Kasse fra 
sin Forbindelse, og Indholdet hældes ud paa Fadet, 
hvor man altsaa nu faaer Insekterne af anden Størrelse; 
og saaledes bliver man ved, til alle Kasser ere tømte. 
En Fordel er det ogsaa, at man ved de meget smaa 
Insekter bliver fri for Edderkopper, som ellers let kunde 
blive besværlige paa Fadet ved at spinde Faldstrikker, 
hvori Smaainsekterne blive hængende, naar man vil tage 
dem med Spidsen af Penslen. 
